DD3753F2-B8FC-4AF4-BB73-70B2118A5D30

**PRILOGA**

**„Priloga II**

**Seznam spremnih dokumentov, ki jih morajo predložiti prosilci za vizum v Indiji**

1. **Dokumenti, ki jih morajo predložiti vsi prosilci:**
2. dokazilo o predvidenem prevoznem sredstvu in načrt potovanja.
3. Dokazilo o nastanitvi:

* hotelske rezervacije, najem počitniške stanovanjske enote ali rezervacija v študentskem domu,
* če namerava prosilec bivati pri družinskem članu ali prijatelju, dokazilo o kritju stroškov bivanja in/ali dokazilo o zasebni nastanitvi s strani gostitelja,
* če prosilec potuje v več držav članic, dokazilo o nastanitvi v vsaki od njih.

1. Dokazilo o finančnih sredstvih:

* izvirni bančni izpiski, ki kažejo prenose v zadnjih treh mesecih, pravilno opremljeni z žigom in podpisom banke,
* potrdilo o dohodnini iz Indije za pretekli dve davčni leti.

Poleg tega:

1. *če je prosilec zaposlen:*

* plačilni listi za zadnje tri mesece,
* pogodba o zaposlitvi,
* izjava delodajalca o odobritvi dopusta;

1. *če je prosilec lastnik podjetja ali samozaposlen:*

* potrdilo o vpisu podjetja v register, vključno z registrsko številko za davek na blago in storitve za podjetja s sedežem v Indiji;

1. *če gostitelj plača stroške bivanja prosilca:*

* dokazilo o plačilu stroškov in/ali dokazilo o zasebni nastanitvi na nacionalnem obrazcu zadevne države članice, če je primerno (glej spletno stran namembne države članice);

1. *če je prosilec upokojen:*

* izpiski pokojnine za zadnje tri mesece in/ali
* dokazilo o rednih dohodkih, ki izhajajo iz lastništva nepremičnine ali podjetja.

1. Mladoletniki:

* če mladoletnik potuje samo z enim staršem, je treba predložiti pri notarju overjeno pisno soglasje drugega starša ali skrbnika, razen v primerih, ko ima skrbništvo nad mladoletnikom samo eden od staršev ter je treba predložiti sodno odločbo ali drugo dokazilo o izključnem skrbništvu,
* če mladoletnik potuje sam (brez staršev), je treba predložiti pri notarju overjeno pisno soglasje obeh staršev ali skrbnikov, ki imata skrbništvo nad mladoletnikom,
* kopija identifikacijskih dokumentov (s podpisom in fotografijo) staršev/skrbnikov, ki imajo skrbništvo nad prosilcem.

1. Študentje:

* potrdila o ustanovi, v katero je prosilec vpisan.

1. **Dokumenti, ki jih je treba predložiti glede na namen potovanja**
2. Poslovna potovanja:

* vabilo podjetja ali organizacije, ki je prosilca povabila,
* spremni dopis prosilčevega delodajalca.

Oba dopisa morata potrjevati vsaj:

1. identiteto prosilca,
2. namen potovanja (sestanki, konference, usposabljanje ali dogodki, povezani s poslovanjem),
3. načrtovano obdobje in kraj bivanja.
4. Potovanja za namene študija, raziskav ali drugega pripravništva:

* potrdilo o sprejetju ali vpisu v izobraževalno ustanovo zaradi obiskovanja akademskega študija ali poklicnega usposabljanja ali spremni dopis iz podjetja, ki je prosilca povabilo.

1. Turistična potovanja:

* potrdilo turistične agencije o rezervaciji organiziranega potovanja ali drug ustrezen dokument, ki potrjuje načrt potovanja.

1. Potovanje zaradi obiska družine/prijateljev:

* vabilo družinskega člana/prijatelja, vključno z njegovim naslovom in kontaktnimi podatki ter načrtovanim obdobjem bivanja,
* dokazilo o zakonitem prebivanju družine/prijateljev, ki jih namerava prosilec obiskati: kopija potnega lista / nacionalne osebne izkaznice ali po potrebi dovoljenja za prebivanje.

1. Potovanja zaradi udeležbe na kulturnih, športnih ali verskih dogodkih in za filmske ekipe:

* vabilo, vstopnice, vpisi ali programi;
* za filmske ekipe:

1. dopis filmske družbe, ki navaja naslov filma, povzetek scenarija in lokacije snemanja filma;
2. popoln seznam imen članov ansambla, ki potujejo, skupaj z njihovimi nalogami;
3. dopis urada v schengenski državi, ki potrjuje sporazume o dovoljenjih za snemanje;
4. potrdilo o registraciji pri indijskem združenju filmskih producentov ali filmski gospodarski zbornici.
5. Potovanja članov uradnih delegacij:

* kopija uradnega povabila,
* verbalna nota, ki jo izda zadevni organ pošiljatelj in ki potrjuje:

1. identiteto prosilca;
2. namen potovanja (srečanja, posvetovanja, pogajanja ali prireditve, ki jih organizirajo medvladne organizacije);
3. načrtovano obdobje in kraj oziroma kraje bivanja.
4. Potovanja iz zdravstvenih razlogov:

* potrdilo zdravnika ali zdravstvene ustanove, ki potrjuje, da prosilec potrebuje posebno zdravljenje v namembni državi članici,
* uradni dokument zdravstvene ustanove, kamor bo prosilec sprejet, ki potrjuje, da se posebno zdravljenje lahko izvede ter da bo pacient ustrezno sprejet,
* potrdilo o vnaprejšnjem plačilu zdravljenja.

1. Pomorščaki:
2. pogodba o zaposlitvi oziroma obvestilo o imenovanju (z navedbo trajanja zaposlitve);
3. pomorska knjižica;
4. vabilo ladjarske družbe / pomorske agencije države članice, v kateri se bo pomorščak vkrcal na ladjo; na vabilu morata biti podpis in žig družbe/agencije, navedeni pa morajo biti naslednji podatki:

* ime in priimek pomorščaka,
* kraj in datum rojstva, številka potnega lista, številka pomorske knjižice,
* datum izdaje in veljavnost potnega lista ter pomorske knjižice,
* položaj pomorščaka na plovilu (če je pomorščakov več, se lahko podatki o njih vključijo v seznam, ki je podpisan in ožigosan ter priložen k vabilu),
* ime in zastava ladje,
* pristanišče ter datum vkrcanja in izkrcanja,
* načrt potovanja pomorščaka do namembne/tranzitne države članice (vključno z datumom in vstopno točko (letališčem) v schengensko območje),
* ime in naslov indijske agencije, s katero sodeluje in bo odgovorna za predložitev vlog za izdajo vizuma,
* ladijska družba / pomorska agencija s sedežem v državi članici mora prav tako navesti, da prevzema vso odgovornost za pomorščaka po prihodu v državo članico (tudi v primeru repatriacije) ter bo zagotovila, da se vkrca na ladjo,
* rezervacija leta (po potrebi).

1. Letališki tranzit:

* vizum ali drugo dovoljenje za vstop v namembno tretjo državo,
* dokumenti o nadaljevanju poti do končnega cilja po načrtovanem letališkem tranzitu.“